নিউজ ডেস্কঃ যোৱা দেওবাৰে অষ্ট্ৰেলিয়াৰ মেলবৰ্ণত অনুষ্ঠিত ICC T20 World Cup -ৰ এখন হাই-ভলটেজ মেচত ভাৰতে পাকিস্তানক চাৰি উইকেটত পৰাস্ত কৰি এক চমকপ্ৰদ খেল প্ৰদৰ্শন কৰিছিল। উক্ত মেচখনত ভাৰতীয় দলৰ প্ৰাক্তন অধিনায়ক বিৰাট কোহলীয়ে মাত্ৰ ৫৩ টা বলত অপৰাজিত ৮২ ৰান সংগ্ৰহ কৰি অভিলেখ ৰচনা কৰাৰ লগতে ভাৰতক বিজয়ৰ সোৱাদ দিছিল।
মেচখনৰ পিছত, ভাৰতৰ বিজয়ক লৈ দেশৰ ক্ৰিকেট অনুৰাগীসকল আত্মহাৰা হৈ পৰা দেখা যায়, আনহাতে একাংশই সামাজিক মাধ্যমত বিভিন্ন মিম আৰু প'ষ্ট শ্বেয়াৰ কৰি পাকিস্তানক ট্ৰল কৰাও দেখিবলৈ পোৱা যায়। ইয়াৰ মাজতে সামাজিক মাধ্যমত এখন বিশেষ ফটো ভাইৰেল হৈ পৰিছে। ফটোখনত হাতত পাকিস্তানৰ পতাকা লৈ থকা একাংশ লোকক এখন বেনাৰ ধৰি থকা দেখা গৈছে। বেনাৰখনত লিখা আছে, "We Don't Want Kashmir Give Us Virat Kohli" (আমাক কাশ্মীৰ নালাগে বিৰাট কোহলীক দিয়ক)।
ফটোখন শ্বেয়াৰ কৰাসকলে দাবী কৰা মতে পাকিস্তানৰ পৰাজয়ৰ পিছত দেশখনৰ ক্ৰিকেট অনুৰাগীসকলে কাশ্মীৰৰ পৰিৱৰ্তে বিৰাট কোহলীকহে পাব বিচাৰিছে।
Search for:
